Com podeu dissenyar un model de negoci competitiu i sostenible?
Quines eines teniu a la vostra disposició per descriure, analitzar o canviar el nostre model de negoci?
Per començar, cal definir model de negoci, que és la manera com funciona una empresa.
És a dir, és el sistema que utilitza una organització per crear i oferir valor al seu client a través de la seva activitat i obtenir beneficis per l'empresa i la resta d'agents relacionats.
El model de negoci descriu les bases sobre les quals una empresa busca, crea, proporciona i capta valor.
Són una projecció de l'estratègia empresarial a través d'un enfocament intuïtiu i pràctic.
Per aquest motiu, tots els models d'empresa (emprenedors, PIME i fins grans empreses) ha de dissenyar el seu model de negoci per cada una de les propostes que ofereix al mercat.
Una altra aproximació al concepte ha estat desenvolupada pels economistes Shafer, Smith i Linder, que van proposar un diagrama d'afinitat per identificar quatre categories principals comunes a la majoria de definicions del model de negoci: tries estratègiques, creació de valor, captura de valor i xarxa de valor.
Així, un model de negoci queda definit per les tries estratègiques, fetes per una xarxa d'organitzacions, que expliquen la creació i la captura de valor.
A partir d'aquest plantejament, podem concloure que un component important dels models de negoci són les decisions concretes sobre el funcionament de l'empresa que fan els seus directius.
De la mateixa manera que les causes tenen efectes en el món físic, les tries estratègiques també tenen conseqüències.
Tanmateix, les tries no són l'únic constituent dels models de negoci.
Han d'estar connectades amb la creació i la captura de valor, o amb els objectius alternatius de l'empresa.
Per exemple, les polítiques de fixació de preus (tries) tenen conseqüències evidents en el volum de vendes, la qual cosa, al seu torn, afecta les economies d'escala i el poder de negociació de l'empresa (dues conseqüències).
En resum, un model de negoci consisteix en un conjunt de tries i en el conjunt de conseqüències que es deriven d'aquestes tries.
Per a fer el vostre pla d'empresa disposem de l'ajuda d'una eina pràctica i visual dissenyada per l'economista Alex Osterwalder anomenada Model de negoci Canvas.
Aquesta eina es construeix sobre la base de nou elements que us permeten descriure i analitzar el vostre model de negoci, tot mostrant-vos la interrelació i la coherència general de cadascuna de les peces que el composen.
Aquest model us exposa la lògica del negoci d'una determinada empresa.
Els blocs sobre els que es basa aquest eina són:
Una vegada analitzats aquests punts, el model de negoci Canvas proposa que les empreses busquin la diferenciació amb la seva competència a través del reforç prioritari d'un o de diversos elements que conformen el seu model de negoci.
Els nou elements del model de negoci Canvas s'agrupen en quatre categories:
A partir d'aquestes categories podem fer una representació simplificada de la lògica estratègica d'una organització i de la manera com cada empresa busca la diferenciació a través de la priorització d'un o més elements que conformen el model de negoci.
En aquest apartat us oferim, de forma sintètica, les conclusions extretes del document Guia pràctica de models de negoci, elaborat per ACCIÓ.
Aquesta publicació proposa seguir deu passos per l'anàlisi i la millora del model de negoci de les empreses: